label_title: Bătălia de la Piramide
label_desc: Bătălia de la Piramide, cunoscută și ca Bătălia de la Embabeh a fost o confruntare militară majoră ce a avut loc pe 21 iulie 1798, în timpul invaziei franceze a Egiptului. Armata franceză, comandată de Napoleon Bonaparte, a înregistrat o victorie decisivă împotriva forțelor conduse de liderii mameluci locali, distrugând aproape întreaga armată otomană staționată în Egipt. În această bătălie, Napoleon a implementat una dintre cele mai mari contribuții ale sale în tactica militară: batalionul pătrat. De fapt un dreptunghi, organizarea trupelor franceze în aceste formațiuni masive a reușit să țină piept numeroaselor atacuri ale cavaleriei mameluce.